b"\n_START_ARTICLE_\nTransfer\xc3\xa8ncia de c\xc3\xa0rrega\n_START_SECTION_\nTransfer\xc3\xa8ncia de c\xc3\xa0rrega intermolecular\n_START_PARAGRAPH_\nUn cas particular s\xc3\xb3n les denominades reaccions de transfer\xc3\xa8ncia de c\xc3\xa0rrega intermolecular que es produeix entre mol\xc3\xa8cules diferents amb grups donadors-acceptors \xcf\x80 units mitjan\xc3\xa7ant un enlla\xc3\xa7 simple (D-A). Quan aquestes mol\xc3\xa8cules s'exciten de forma radiativa, es pot arribar a un estat localment excitat (LE) de tipus (\xcf\x80-\xcf\x80*), i/o a un estat de transfer\xc3\xa8ncia intramolecular de c\xc3\xa0rrega (ICT, Intramolecular Charge Transfer), on el grup \xcf\x80-donador cedeix un prot\xc3\xb3 al grup \xcf\x80-acceptor produint-se un desacoblament de les dues subunitats i una separaci\xc3\xb3 de c\xc3\xa0rregues:_NEWLINE_Posteriorment el sistema pot emitir radiativament des de qualsevol d'aquests dos estats, traduint-se en l'espectre en la possible exist\xc3\xa8ncia de dues bandes de fluorescencia per tant es parla de fluoresc\xc3\xa8ncia dual._NEWLINE_Des del seu descobriment per Lippert en la mol\xc3\xa8cula de 4-(N,N-dimetilamino)benzonitril (DMABN), el fenomen de la fluoresc\xc3\xa8ncia dual ha estat objecte d'una enorme atenci\xc3\xb3 durant les \xc3\xbaltimes quatre d\xc3\xa8cades. Aquest inter\xc3\xa8s s'ha vist incrementat en els \xc3\xbaltims anys degut a les seves potencials aplicacions en indicadors fluorescents o en ci\xc3\xa8ncia de materials.\n_START_SECTION_\nTransfer\xc3\xa8ncia de c\xc3\xa0rrega intramolecular\n_START_PARAGRAPH_\nLa transfer\xc3\xa8ncia de c\xc3\xa0rrega entre regions diferents d'un mateix sistema molecular ha estat un dels processo m\xc3\xa9s estudiats en fotoqu\xc3\xadmica. Aquest proc\xc3\xa9s est\xc3\xa0 caracteritzat per un augment en el dipol de l'estat excitat. Aquests sistemes moleculars, en general poden emitir fluoresc\xc3\xa8ncia provinent de dos estats electr\xc3\xb2nics. El primer s'origina de l'excitaci\xc3\xb3 de la mol\xc3\xa8cula i \xc3\xa9s conegut com a emissi\xc3\xb3 original d'un estat singlet (LE). El segon (ICT) \xc3\xa9s generat a partir d'aquest primer estat i posseeix un augment de dipol major que l'estat de LE._NEWLINE_La banda ICT pot variar segons diferents par\xc3\xa0metres com ara el dissolvent, la viscositat, la pressi\xc3\xb3 o la temperatura. A m\xc3\xa9s, aquestes bandes tamb\xc3\xa9 s\xc3\xb3n influenciades quan estan en pres\xc3\xa8ncia de sistemes biol\xc3\xb2gics i ions inorg\xc3\xa0nics. La banda que emet en major longitud d'ona correspon a l'emissi\xc3\xb3 de l'estat ICT que tingui la posici\xc3\xb3 i intensitat de fluoresc\xc3\xa8ncia afavorida en solvents apr\xc3\xb2tics com l'acetonitril. D'altra banda, en millor longitud d'ona (LE) \xc3\xa9s pr\xc3\xa0cticament inalterada per la natura del dissolvent. S'ha descobert que l'estat ICT tamb\xc3\xa9 pot \xc3\xa9sser format a l'estat fonamental. En aquests casos l'absorci\xc3\xb3 d'aquest estat est'a caracteritzat per una banda llarga i no estructurada, sent aquesta traslladada per la regi\xc3\xb3 de menor energ\xc3\xada de l'espectre (red shift) amb l'augment de la polaritat del dissolvent. Quan la polaritat disminueix aquest estat est\xc3\xa0 desafavorit i la banda es trasllada per la regi\xc3\xb3 de major energ\xc3\xada (blue shift)."